Un tânăr din comuna Bucium s-a ales cu dosar penal după ce a fost oprit în tafic. Polițiștii l-au oprit pe o stradă din Abrud.
Potrivit IPJ Alba, joi, 23 mai, în jurul orei 23.30, polițiștii rutieri din Abrud, în timp ce acționau pe strada Detunata din oraș, au oprit, pentru control, un autoturism condus de un tânăr de 22 de ani, din comuna Bucium.
În urma testării cu aparatul din dotare, au reieșit indicii cu privire la posibila prezență a substanțelor psihoactive.
”Menționăm că aceasta nu reprezintă probă în cadrul dosarului penal, persoana fiind condusă la o unitate medicală, pentru recoltarea de probe biologice, în vederea stabilirii cu exactitate a consumului unor substanțe interzise”, transmite IPJ Alba.
Cercetările sunt continuate sub aspectul săvârșirii infracțiunii de conducere sub influența alcoolului sau a altor substanțe.
Urmăriți Alba24.ro și pe Google News
Dacă ți-a plăcut articolul: